قسەکەر پۆلیس هەولێر هۆگر عەزیز لە کۆنگرەیگ رووژنامەوانی ک ئاژانس شەفەق نیوز ئامادەی بوی راگەیان، لە بڕوار  20/3 هاوڵاتییگ وە رەگەز عەرەب  وە لایەن سێ کەسەو رفیاگە ک مکیسی کردوێن ئەرا قەزای شەقڵاوە.
وتیش، " بڕفنەیل چوار رووژە ئەو هاوڵاتیە رفاننە و لە خێزانەگەی داوای 250 هەزار دۆلار کردنە لە وەرانوەر ئازادکردنی". ‏
دیاریکرد" پۆلیس هەولێر تیمیگ تایبەت ئەرا وە دویاچگن دۆسیەگە دروسکردیە، و دوو کەس لە ئەندامەیل باندەگە دەسگیرکردنە ک هاوڵاتی کوردن، کەسە رفیایەگە ئازادکردیە، کەس سێیەم ک عەرەبە وایە ئەرا شوین نادیاریگ".
